

**Audi z globalno standardizacijo modelskih oznak povečuje preglednost ponudbe za stranke**

· **Različna imena glede na velikost in položaj, ne več glede na vrsto pogona**

· **Direktor prodaje** **Marco** **Schubert:** **"S tem strankam po vsem svetu omogočamo intuitivno razumevanje"**

· **Svetovna premiera Audija A6 z motorjem z notranjim zgorevanjem bo 4. marca**

**Ingolstadt (Nemčija),** **3. februar** **2025**– **Globalna standardizacija in jasna preglednost za vse stranke na podlagi modelske oznake:** **Audi bo optimiziral črkovno-številčni format svoje nomen­klature.** **Ta se bo v prihodnje po vsem svetu enotno in transparentno ravnala glede na velikost in položaj posameznega modela.** **Ukine se dosedanje razlikovanje med izključno električnimi vozili in modeli z motorji z notranjim zgorevanjem na podlagi številčne oznake.**


"Ta odločitev je rezultat intenzivnih razprav in je tudi v skladu z željami naših strank ter povratnimi informacijami iz naše mednarodne trgovske mreže," je dejal Marco Schubert, član upravnega odbora AUDI AG, direktor za prodajo in trženje. "Z našo nomenklaturo strankam po vsem svetu zdaj omogočamo intuitivno razumevanje naše ponudbe. Zato bosta iz imen naših modelov že na prvi pogled razvidna njihova velikost in položaj."

Črkovno-številčne oznake modelov bodo v prihodnje po vsem svetu sestavljene iz ene ali več črk in ene številke. Črki A in Q bosta še naprej označevali razliko med vozili z nizkim in visokim podvozjem. Številke, zaenkrat od ena do osem, bodo omogočale jasno razvrstitev ne glede na vrsto pogona. S tem se ukine dosedanje razlikovanje med vrstami pogona na podlagi sodih in lihih številk modelov.

Zaradi razlikovanja na podlagi velikosti in položaja si bodo v prihodnje vozila na izključno električni pogon lahko črkovno-številčno kombinacijo delila z modeli z motorji z notranjim zgorevanjem. Razlike med posameznimi modeli in izvedenkami v ponudbi bodo razvidne iz dodatnih oznak za obliko karoserije (npr. Avant, limuzina ali Sportback) in že znanih kratic za vrste motorjev (npr. e-tron, TFSIe, TFSI ali TDI).

Prvi novi model s takšnim poimenovanjem bo Audi A6 z motorjem z notranjim zgorevanjem, ki je sinonim za Audijevo dolgo in uspešno zgodovino v višjem avtomobilskem razredu in ki bo svetovno premiero doživel 4. marca. Njegova različica A6 Avant TFSI se bo na primer po kratici za pogon jasno razlikovala od popolnoma električne različice A6 Avant e-tron. Spremembe za nazaj za modele, ki so že v prodaji, niso predvidene.

1/2





**Komuniciranje Produkti in tehnologije** Oscar da Silva Martins

Vodja komuniciranja Produkti/tehnologije

Mobilni tel.: +49 152 01659962

E-mail: [oscar.martins@audi.de](mailto:oscar.martins@audi.de)

www.audi-mediacenter.com

**Komuniciranje Produkti in tehnologije** Daniel Schuster

Tiskovni predstavnik za tehnični razvoj   
Mobilni tel.: +49 151 42134732

E-mail: [daniel2.schuster@audi.de](mailto:daniel2.schuster@audi.de)

Koncern Audi je eden najuspešnejših proizvajalcev avtomobilov in motornih koles premiumskega in luksuz­nega segmenta. Znamke Audi, Bentley, Lamborghini in Ducati proizvajajo na 21 lokacijah v 12 državah. Audi in njegovi partnerji so prisotni na več kot 100 trgih po vsem svetu.

Leta 2024 je koncern Audi kupcem dobavil okoli 1,7 milijona avtomobilov znamke Audi, 10.643 avto­mobilov znamke Bentley, 10.687 avtomobilov znamke Lamborghini in 54.495 motornih koles znamke Ducati. V poslovnem letu 2023 je koncern Audi s prometom v višini 69,9 milijarde EUR zabeležil 6,3 milijarde EUR dobička iz poslovanja. Po vsem svetu je leta 2023 za koncern Audi v povprečju delalo več kot 87.000 ljudi, od tega okoli 53.000 v družbi AUDI AG v Nemčiji. Podjetje se s svojimi privlačnimi znamkami in s številnimi novimi modeli razvija v ponudnika trajnostne in povezane prestižne mobilnosti.

2/2